लंबे समय से इलाहाबाद के नाम को फिर से प्रयागराज करने की मांग उठ रही थी आखिरकार काफी विरोध के बावजूद यूपी सरकार से इस प्रस्ताव को मंजूरी मिल गयी है। मीडिया रिपोर्ट्स के अनुसार, मंगलवार को यूपी के सीएम योगी आदित्यनाथ की अध्यक्षता में हुई कैबिनेट की बैठक में इलाहाबाद शहर का नाम प्रयागराज किए जाने के प्रस्ताव पर अंतिम मुहर लगा दी गयी। अब इलाहाबाद को प्रयागराज के नाम से जाना जायेगा जाहिर ये विपक्षी पार्टियां इसका कड़ा विरोध करने वाली हैं। एक बार फिर से उन्हें एक मुद्दा जो मिल गया जिसे लेकर वो वर्तमान की यूपी सरकार पर निशाना साध सकेंगी और धर्म की राजनीति का आरोप मढ़ने वाली हैं।